Diari Oficial de la Generalitat Valenciana


Sumari del DOGV 8446, del 18-12-2018 (2018/11469)

RESOLUCIÓ de 12 de desembre de 2018, de la Direcció General de l'Agència de Seguretat i Resposta a les Emergències, per la qual es publiquen les llistes d'aspirants declarats aptes i no aptes en les proves de renovació del personal del Servei Específic d'Admissió, celebrades el 28 de novembre de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11183


Data del document
:   12-12-2018

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * examen

RESOLUCIÓ de 12 de desembre de 2018, de la Direcció General de l'Agència de Seguretat i Resposta a les Emergències, per la qual es publiquen les llistes d'aspirants declarats aptes i no aptes en les proves de renovació del personal del Servei Específic d'Admissió, celebrades el 28 de novembre de 2018. [2018/11841]  
Per sengles resolucions de 21 de setembre de 2018, de la Direcció General per a l'Agència de Seguretat i Resposta a les Emergències (DOGV 8391, de 26 de setembre, i 8392, de 27 de setembre), es van aprovar les bases generals i la convocatòria de la segona prova de renovació de l'acreditació del personal del servei específic d'admissió dels aspirants declarats aptes al desembre de 2010 i de la primera renovació dels aspirants que van obtindre la seua acreditació al desembre de 2014, respectivament.  
D'acord amb l'article 8 de les resolucions esmentades, una vegada finalitzada la prova, la Direcció General per a l'Agència de Seguretat i Resposta a les Emergències fa pública la relació d'aspirants que l'han superada. La comissió avaluadora fa públiques les llistes d'aspirants qualificats com a aptes en els taulers d'anuncis de la direcció general de les tres províncies, i també en qualsevol altre lloc que es considere convenient per a una difusió més àmplia. De la mateixa manera, la llista indicada s'ha de publicar en el DOGV.  
Per tot això, i d'acord amb l'article 8 abans esmentat, en relació amb l'article 30 del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat i amb l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Publicar, a proposta de la comissió avaluadora a què es referix l'article 11 de les resolucions de data 21 de setembre de 2018 publicades, respectivament, en els DOGV números 8391, de 26 de setembre, i 8392 de 27 de setembre, la llista d'aspirants qualificats com a aptes i no aptes en la segona prova de renovació d'aquells declarats aptes en la prova avaluadora celebrada al desembre de 2010 (annex I d'aquesta resolució) i la llista d'aspirants considerats aptes i no aptes pertanyents a la primera prova renovació d'aquells qualificats com a aptes al desembre de 2014 (annex II), una vegada efectuada la correcció de la prova psicotècnica celebrada el dia 28 de novembre de 2018.  
  
  
Segon  
Els aspirants considerats com a no aptes poden interposar un recurs potestatiu de reposició davant del director general per a l'Agència de Seguretat i Resposta a les Emergències en el termini d'un mes des de la publicació d'aquesta resolució en el DOGV.  
  
Tercer  
En el termini d'un mes computat des de la publicació de la present resolució, els aspirants declarats aptes poden presentar en les dependències de la Direcció General per a l'Agència de Seguretat i Resposta a les Emergències a Alacant, Castelló i València, una fotografia de carnet, per a l'expedició de l'acreditació del Servei Específic d'Admissió. En el cas que en aquest termini no l'aporten, la referida acreditació s'expedirà amb la foto anterior.  
L'aspirant aprovat ha de comunicar a la Direcció General per a l'Agència de Seguretat i Resposta a les Emergències si vol rebre l'acreditació per correu o per lliurament personal.  
Per a la retirada de la mencionada acreditació cal abonar abans la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, la persona interessada ha d'acreditar, així mateix, el pagament previ de la taxa davant l'òrgan competent per a l'expedició.  
  
València, 12 de desembre de 2018.- El director general per a l'Agència de Seguretat i Resposta a les Emergències: José María Ángel Batalla.